Woord: bakgatArgieffoto Woord: bakgat (plat) Betekenis: Uitstekend, goed, besonders, uitmuntend; ook spoggerig, afwyserig: ‘n Bakgat kêrel. Hy doen dinge bakgat. Ook as uitroep van bewondering of om te kenne te gee dat iets op spoggerige, afwyserige wyse gedoen is: Bakgat! So hardloop ‘n kampioen mos! OOK: bak Betekenis: Piekfyn, uitstekend: ‘n Bak kêrel. Dit gaan vandag net bak. Waar kom dit vandaan? Waarskynlik uit Nederlands bak (Middelnederlands bac) “boot”, met bygedagte aan “groot” soos in bakbeest “groot, lomp voorwerp”. (WAT, WNT, VD13, dVdT, Kluge, Weijnen) Bakgat dan ŉ samestelling van bak en gat “opening”. Volgens Silva (1996) lui een verklaring dat die beste brood gebak is in die vuur wat in ‘n gat in die grond gemaak is; andersins dat bak “uitstekend” en gat “anus” beteken.